א [ʼAʹleph]3 Nazali mobali makasi oyo amoni mpasi+ mpo na lingenda ya nkɛlɛ na ye.2 Ezali ngai nde akambi mpe azali kotambwisa na molili kasi na pole te.+3 Ya solo, mokolo mobimba, azali kobalola lobɔkɔ na ye epai na ngai mbala na mbala.+ב [Bet]4 Akaukisi mosuni na ngai mpe loposo na ngai.+ Abuki mikuwa na ngai.+5 Atongi mwa ngomba ya mabele mpo na kobundisa ngai, mpo azinga+ ngai na nzete ya ngɛngɛ+ mpe na mpasi.6 Afandisi ngai na bisika ya molili+ lokola bato oyo bakufá banda kala.+ג [Gimel]7 Akangi ngai na efelo ya mabanga, mpo nabima te.+ Akómisi bikangeli na ngai ya motako+ kilo.8 Lisusu, ntango nazali kobenga mpo na koluka lisungi mpe kobelela mpo na kosɛnga lisalisi, azali mpenza kokangela libondeli na ngai nzela.+9 Akangi banzela na ngai na mabanga oyo bakatá.+ Atɛngisi babalabala na ngai.+ד [Dalet]10 Epai na ngai, azali lokola urse oyo ebatami mpo na kozela,+ lokola nkɔsi na bisika ya kobombana.+11 Abulunganisi banzela na ngai, mpe atiki ngai kaka mpamba boye. Akómisi ngai moto oyo atikali mabɔkɔ mpamba.+12 Anyati litimbo na ye,+ mpe azali kotɛlɛmisa ngai lokola eloko ya kobwakela likula.+ה [Heʼ]13 Akɔtisi makula, bana ya libenga na ye, na kati ya bangɛi na ngai.+14 Nakómi eloko ya kosɛka+ na miso ya bato nyonso oyo bazali kobundisa ngai, nakómi likambo ya koyembama na loyembo na bango mokolo mobimba.+15 Atondisi ngai na biloko ya bololo.+ Atondisi ngai na mbondo.+ו [Waw]16 Azali kobuka mino na ngai na mabanga mikemike.+ Asali ete nagunzama na putulu ya mɔtɔ.+17 Ozali mpe kobwaka, bongo kimya ezali te mpo na molimo na ngai. Nabosani eloko oyo babengi malamu.+18 Mpe nazali se koloba: “Nkembo na ngai ekufi, ná eloko oyo nazali kozela epai ya Yehova.”+ז [Zayin]19 Kanisá mpasi na ngai mpe ndenge nazangi esika ya kofanda,+ ná mbondo mpe molona ya ngɛngɛ.+20 Ya solo mpenza, molimo na yo ekokanisa mpe ekogumbama likoló na ngai.+21 Yango nde nakokundwela motema na ngai.+ Yango wana nakomonisa ezaleli ya koyeba kozela.+ח [Het]22 Ezali mpo na misala ya motema boboto+ ya Yehova nde tosili te,+ mpamba te ebele ya misala na ye ya motema mawa ekosuka te.+23 Ezalaka ya sika ntɔngɔ nyonso.+ Bosembo na yo etondi mpenza kotonda.+24 “Yehova azali libula na ngai,”+ molimo na ngai elobi bongo, “yango wana nakomonisa ezaleli ya koyeba kozela ye.”+ט [Tet]25 Yehova azali malamu epai ya moto oyo azali kotya elikya epai na ye,+ epai ya molimo oyo azali se koluka ye.+26 Ezali malamu ete moto azela,+ ɛɛ na kimya,+ lobiko oyo euti na Yehova.+27 Ezali malamu ete mobali makasi amema ekanganeli na ntango azali naino elenge.+י [Yod]28 Afanda kaka ye moko mpe atikala nyɛɛ,+ mpamba te atye eloko moko likoló na ye.+29 Atya monɔkɔ na ye na putulu.+ Mbala mosusu elikya ezali.+30 Apesa litama na ye na moto oyo azali kobɛta ye.+ Atonda na nsɔni.+כ [Kaf]31 Mpo Yehova akobwaka te kino ntango oyo etyami ndelo te.+32 Mpo ata ayokisi mpasi,+ ya solo, akoyoka mpe mawa na kolanda motema boboto oyo atondi na yango.+33 Mpo mpasi oyo amonisi bana ya bato to mawa oyo ayokisi bango euti na motema na ye te.+ל [Lamed]34 Mpo ntango moto azali konyata na nse ya makolo na ye+ bato nyonso ya bolɔkɔ oyo bazali na mabele,+35 Mpo ntango moto azali kobulunganisa lisambisi ya mobali makasi liboso ya elongi ya Oyo-Aleki-Likoló,+36 Mpo ntango moto azali kotɛngisa likambo ya moto na ntango ya kosamba, Yehova andimaka yango te.+מ [Mem]37 Bongo nani alobi ete likambo esalema ntango Yehova ye moko apesi mitindo te?+38 Na monɔkɔ ya Oyo-Aleki-Likoló makambo ya mabe ná makambo ya malamu ebimaka elongo te.+39 Ndenge nini moto oyo azali na bomoi, mobali makasi, akoki komipesa na komilelalela+ mpo na lisumu na ye?+נ [Nun]40 Tóluka banzela na biso mpe tótalatala yango,+ mpe tózongela mpenza Yehova.+41 Tótombola motema na biso elongo na mabɔkɔ na biso epai ya Nzambe oyo azali na likoló:+42 “Biso tobuki mibeko, mpe totomboki.+ Yo olimbisi te.+ס [Samek]43 Na nkanda, okangi nzela ya kokóma epai na yo,+ mpe ozali se kolandalanda biso.+ Obomi; oyoki mawa te.+44 Na lipata moko monene, okangi nzela ya kokóma epai na yo,+ mpo libondeli eleka te.+45 Okómisi biso biloko ya salite mpe biloko ya bosɔtɔ kati na bato ya bikólo.”+פ [Peʼ]46 Banguna na biso nyonso bafungoleli biso monɔkɔ na bango.+47 Nsɔmɔ mpe libulu,+ libebi mpe kokwea+ ekómi ya biso.48 Liso na ngai ezali se kobimisa mikɛli ya mai mpo mwana mwasi ya bato na ngai akwei.+ע [ʽAyin]49 Liso na ngai esopani mpe ekofanda nyɛɛ te, bongo kopema ezali te,+50 Tii Yehova akotala na nse mpe akomona uta na likoló.+51 Liso na ngai enyokoli molimo na ngai,+ mpo na bana basi nyonso ya engumba na ngai.+צ [Tsade]52 Banguna na ngai baluki ngai mpenza lokola ndɛkɛ,+ kaka mpamba.+53 Basukisi bomoi na ngai na kati ya libulu,+ mpe bazali se kobwakela ngai mabanga.54 Mai eleki likoló ya motó na ngai.+ Nalobi ete: “Nakolongolama mpenza!”+ק [Kof]55 Nabeleli nkombo na yo, Ee Yehova, uta na libulu ya nse koleka.+56 Osengeli koyoka mongongo na ngai.+ Kobomba litoi na yo te ntango nazali kobondela ete okitisa ngai motema, ntango nazali kolela mpo na kosɛnga lisalisi.+57 Na mokolo oyo nazalaki kobenga yo, opusanaki penepene.+ Olobaki ete: “Kobanga te.”+ר [Resh]58 Ee Yehova, osimbi bitumba ya molimo na ngai.+ Osikoli bomoi na ngai.+59 Ee Yehova, omoni mabe oyo basaleli ngai.+ Ee sambá likambo na ngai.+60 Omoni makambo na bango nyonso ya kozongisa mabe, makanisi na bango nyonso mpo na kobundisa ngai.+ש [Sin] to [Shin]61 Oyoki kotuka na bango, Ee Yehova, makanisi na bango nyonso mpo na kobundisa ngai,+62 Mbɛbu ya baoyo bazali kotɛlɛmɛla ngai+ mpe kolobaloba na bango ya nse nse mpo na ngai mokolo mobimba.+63 Talá ndenge bazali kofanda mpe ndenge bazali kotɛlɛma.+ Nazali koyembama na loyembo na bango.+ת [Taw]64 Okozongisela bango, okosala bango likambo moko, Ee Yehova, na kolanda mosala ya mabɔkɔ na bango.+65 Okopesa bango motema ya lofundo,+ elakeli mabe na yo epai na bango.+66 Okolanda bango na nkanda mpe okosilisa bango nyɛɛ+ mpo bázala lisusu te na nse ya lola ya Yehova.+
lin_Latn